section_heading: Život i djelo
paragraph_text: U Art Nouveau stilu projektirao je kompletno uređenje (današnji total dizajn) za tadašnji lanac lokala za čaj - Cranston. Nakon toga projektirao je uređenje čajanke - Willow Tearooms u Glasgowu (koja je i dan danas jedna od atrakcija grada). Iza toga podigao je Hill House (1902. – 1904.), kuću ravnih čistih linija u Helensburghu, mjesto sjevernije od Glasgowa. 1900. pozvan je da sudjeluje zajedno sa svojom suprugom na izložbi bečke Secesije, sudjelovanje na ovoj izložbi učinilo ga je međunarodno poznatim.